Document ID: /roh_data/filtered/fineweb-2-filterrobots_roh.jsonl.gz/72125

Pertge betg ir en dus en il museum?
«TiM – Tandem en il museum» è ina purschida nuncumplitgada per umans che van gugent ensemen en il museum e che discuteschan gugent davart la cultura. TiM permetta da pudair far quai a moda simpla. En il center stat il barat sin il medem nivel. Il museum daventa er in lieu d'inscunter. E las istorgias che sa sviluppan a chaschun da talas sentupadas vegnan messas online.
A las istorgias
Visitar in museum ensemen cun in guid?
As laschai accumpagnar d'in guid da TiM da Vossa regiun en in museum da TiM. Fixai in termin – directamain cun ina persuna che avra a Vus las portas al museum.
Guids da TiM
Daventar in museum da TiM
Cun TiM vesais Vus Voss museum cun auters egls. Intimai sco museum da TiM guids da TiM d'accumpagnar novas visitadras e novs visitaders en il museum e d'inventar istorgias ensemen cun ellas ed els. Cun daventar in museum da TiM n'emprendais Vus betg mo d'enconuscher da nov Voss museum, mabain avris la porta dal museum ad umans che na vegnissan sulets betg en il museum.
Museums da TiM
Daventar sez in guid da TiM
Giais Vus gugent en il museum e discutais Vus gugent cun auters umans? Lura essas Vus en sasez gia in guid da TiM, ma n'essas anc betg conscient da quai. Sche Vus vulais sez accumpagnar auters umans 4 giadas ad onn en il museum, As annunziai tar nus!
Vus pudais daventar in guid da TiM